Павел Станіслававіч Ашурык

Павел Станіслававіч Ашурык (нар. , в. Луцкаўляны, Гродзенскі раён) — беларускі эканаміст і дэпутат.

 Біяграфія 
Нарадзіўся 29 кастрычніка 1977 года ў вёсцы Луцкаўляны Гродзенскага раёна Гродзенскай вобласці.

Скончыў Беларускі недзяржаўны інстытут правазнаўства, Акадэмію кіравання пры Прэзідэнце Рэспублікі Беларусь.

Працаваў эканамістам гандлёва-прамысловай кампаніі «СААП»; вядучым эканамістам фінансавага аддзела Гродзенскага гарвыканкама; эканамістам, вядучым і галоўным эканамістам бюджэтнага аддзела, намеснікам начальніка галоўнага ўпраўлення — начальнікам упраўлення бюджэтнага планавання галоўнага фінансавага ўпраўлення Гродзенскага аблвыканкама. Начальнік галоўнага фінансавага ўпраўлення Гродзенскага аблвыканкама.

Дэпутат Гродзенскага абласнога Савета дэпутатаў 28-га і 29-га скліканняў.

Дэлегат V, VI і VII Усебеларускіх народных сходаў.

Выбраны ў 2024 годзе членам Савета Рэспублікі Нацыянальнага сходу Беларусі 8-га склікання ад Гродзенскай вобласці (вылучаны ад Слонімскага і Зэльвенскага раёнаў). Член Пастаяннай камісіі Савета Рэспублікі па эканоміцы, бюджэце і фінансах.

Старшыня Гродзенскага абласнога аддзялення Беларускай федэрацыі гандбола, намеснік старшыні Гродзенскага аддзялення Беларускай федэрацыі баскетбола, член наглядальнага савета ФК «Нёман».

 Узнагароды 
Узнагароджаны медалём «За працоўныя заслугі», ганаровымі граматамі Міністэрства па падатках і зборах, Міністэрства фінансаў, Гродзенскага аблвыканкама і Гродзенскага абласнога Савета дэпутатаў.

 Крыніцы 

 Спасылкі 
 Профіль Паўла Ашурыка на сайце Савета Рэспублікі

Катэгорыя:Члены Савета Рэспублікі Нацыянальнага сходу Рэспублікі Беларусь 8-га склікання
Катэгорыя:Дэпутаты Гродзенскага абласнога Савета дэпутатаў 28-га склікання
Катэгорыя:Дэпутаты Гродзенскага абласнога Савета дэпутатаў 29-га склікання
Катэгорыя:Дэлегаты Усебеларускага народнага сходу 7-га склікання
Катэгорыя:Дэлегаты Усебеларускага народнага сходу 6-га склікання
Катэгорыя:Дэлегаты Усебеларускага народнага сходу 5-га склікання